คือหลังจากมีอะไรกับแฟนอ่ะค่ะประจำเดือนขาดไป2เดือนกว่าค่ะ เดือนแรกใช้ที่ตรวจตรวจขึ้นขีดเดียว พอเข้าเดือนที่2ตรวจก็ขึ้นขีดเดียวค่ะ แต่ตอนมีอะไรกับแฟนก็ป้องกันตลอด จะมีโอกาสท้องมั้ยคะ เพราะตรวจไป2รอบแล้วก็ขึ้นขีดเดียวค่ะ
สวัสดีค่ะ การมีเพศสัมพันธ์ถ้าป้องกันด้วยถุงยางอนามัยทุกครั้ง ถุงไม่ขาดและไม่รั่ว โอกาสตั้งครรภ์มีได้น้อยกว่า 2%ชุดตรวจการตั้งครรภ์ให้ผลบวกได้ตั้งแต่ 10-14 วันหลังปฏิสนธิ ดังนั้นหากประจำเดือนขาดหายไปแล้ว น่าจะตรวจให้ผลบวกได้ ถ้ามีการตั้งครรภ์จริงหากให้ผลลบ คือขึ้นขีดเดียว แต่ประจำเดือนขาดไปถึง 2 เดือนแล้ว แนะนำไปยืนยันผลกับแพทย์ที่รพ.อีกครั้ง ถ้าไม่ตั้งครรภ์จริงๆ จะต้องมีการตรวจหาสาเหตุอื่นๆเช่นถุงน้ำรังไข่ พังผืดมดลูก โรคไทรอยด์ทำงานผิดปกติต่อไป ในระหว่างนี้ยังไม่ซื้อยาปรับฮอร์โมนใดๆมาใช้เอง